**Pentru voi copii oricând,fie Pace pe Pământ**

*Liuba Sârbu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dimineața când răsare,

Mult iubitul nostru Soare,

Zburde mieii pe toloace,

Și în lume fie Pace!

Ziua,de școala v-adună,

La repaus dacă sună,

În vacanță de sunteți,

Pace-ntruna să aveți!

Seara, pe când Moșul Ene,

Vine-n taină pe la gene

Și prind visele să joace,

Vă urez o scumpă Pace!

Noaptea, de e lună plină,

Sau bolta nu e senină,

Ori de stelele lucesc,

Pacea sfântă v-o doresc!

Iarna,Toamna,Primăvara,

Vara când în floare-i țara,

Copii, pentru voi oricând:

Fie Pace pe Pământ!

Versuri:© Liuba Sârbu 01/06/2015